Enn er ekki vitað hver stóð fyrir sprengjuhótun í flugvél sem var snúið við yfir Grænlandi og lent á Keflavíkurflugvelli síðdegis í gær. Lögreglan á Suðurnesjum hefur til skoðunar krot innan í flugvélinni og hluti úr handfarangri farþega.
Flugvélin, sem var á vegum þýska flugfélagsins Condor, var á leið frá Frankfurt í Þýskalandi til Seattle í Bandaríkjunum. Henni var snarlega snúið við og lent á Keflavíkurflugvelli eftir að orðið BOMB eða sprengja fannst skrifað í farþegarýminu. Vélin var rýmd og allir farþegar fluttir með flugrútu á lokað svæði á Keflavíkurflugvelli. Úlfar Lúðvíksson, lögreglustjóri á Suðurnesjum, telur að um 80 manns hafi komið að aðgerðum vegna flugvélarinnar; samhæfingarmiðstöð - og sérsveit Ríkislögreglustjória, sprengjusveit Landhelgisgæslunnar, Rauði krossinn, Isavia og starfsfólk tollsins. Lögreglan tók tali alla farþegana 266 sem dreifðust svo á ellefu hótel. Auk þess var handfarangur allra skoðaður og í kjölfarið eru til rannsóknar einstaka hlutir úr handfarangri farþega.
Sagði Úlfar Lúðvíksson. Vélinni verður flogið aftur til baka til Þýskalands en farþegarnir halda áfram ferð sinni til Seattle með annarri flugvél í dag. Einn þeirra sagði í viðtali við fréttastofu sttuttu fyrir fréttir að honum fyndist óþægileg tilfinning að fljúga aftur með sama farþegahópnum, án þess að vita hver skrifaði orðið sprengja inni í flugvélinni. Hann myndi sennilega aldrei flj´úga aftur með flugfélaginu Condor.
Farþegar vélarinnar sem þurfti að lenda á Keflavíkurflugvelli í gær vegna sprengjuhótunar eru enn hér á landi, en fljúga áfram til Bandaríkjanna í hádeginu. Sá sem var með hótanir hefur ekki fundist. 